Notum sit omnibus hominibus tam presentibus quam futuris, quod Belinus de Salicibus se Deo et quod habebat in molendinis Saliciorum infirmis S. Simeonis distribuit, hoc donum in presentia sacerdotis et Rodulphi et Gautherii. Ipse et uxor et pueri eorum bona fide laudaverunt, et de hoc dono Symoni de Silviniaco XXX. libras de proviniacensibus reddiderunt. Sciatis enim quod domina Haimela et Guido Willermus que filius ejus et filie hoc donum a quibus movebat pro quatuor libris laudaverunt. Hujus rei testes sunt Willelmus episcopus Guido prepositus, magister Haericus, Stephanus sacrista, Rotbertus Abalanz, Gauterius li voiers, Ursus nepos ejus, Letericus Balidars, Jocelinus filius Vierie, Amaurius Chotars, Jocelinus de Digia, Willemus caci bue. Et de necessariis molendinorum domus Sancti-Simeonis la tornure et les excluses facere debet et alia necessaria molendinorum inter firmos et predictam dominam communiter facere debent.